ທ່ານໂອບາມາ ກ່າວວ່າ ທ່ານພູຕິນ ບໍ່ສາມາດໃຊ້ເລ່ກົນ ເອົາຊະນະ ຝ່າຍຕາເວັນຕົກໄດ້
ປະທານາທິບໍດີສະຫະລັດ ກ່າວວ່າ ຣັດເຊຍ ກຳລັງປະເຊີນ ກັບການລົ້ມລະລາຍຂອງເງິນຕາ ພ້ອມທັງ ວິກິດການການເງິນ ທີ່ຮ້າຍແຮງ ແລະເສດຖະກິດ ທີ່ຫົດໂຕເຂົ້າຢ່າງໃຫຍ່.
ປະທານາທິບໍດີ ບາຣັກ ໂອບາມາ ແຫ່ງສະຫະລັດ ກ່າວວ່າ ບັນຫາດ້ານເສດຖະກິດຕ່າງໆຂອງຣັດເຊຍ ສະແດງໃຫ້ເຫັນ ວ່າ ປະທານາທິບໍດີຣັດເຊຍ ທ່ານ Vladimir Putin ບໍ່ສາ ມາດໃຊ້ເລ່ກົນ ຫລືເລ້ຫຼ່ຽມ ເອົາຊະນະທ່ານ ຫຼືສະຫະລັດ ໄດ້ ໃນການໃຫ້ສຳພາດກັບຕາໜ່າງໂທລະພາບ CNN ໃນວັນ ອາທິດວານນີ້ ທ່ານໂອບາມາ ບໍ່ຍອມຮັບເອົາຄວາມນຶກຄິດ ທີ່ວ່າ ທ່ານພູຕິນເປັນ ທີ່ໃຊ້ເລ້ຫຼ່ຽມເໜືອສະຫະລັດແລະ ຝ່າຍຕາເວັນຕົກ ໃນການຕໍ່ສູ້ກ່ຽວກັບຢູເຄຣນນັ້ນ ທ່ານໂອບາມາ ກ່າວວ່າ ທ່ານພູຕິນ ກຳລັງປະເຊີນໜ້າກັບ ຄ່າເງິນຕາຂອງຣັດເຊຍໄດ້ຕົກຮວບລົງ ຫຼັງຈາກສະຫະລັດແລະຝ່າຍຕາເວັນຕົກ ໄດ້ບັງຄັບໃຊ້ມາດຕະການລົງໂທດ ເວລາມົສກູ ຍຶດເອົາແຫຼມ Crimea ມາເປັນສ່ວນນຶ່ງຂອງຕົນໃນຕົ້ນປີນີ້ ທ່ານພູຕິນຍັງຄົງມີທ່າທີທ້າທາຍຕໍ່ມາຢູ່ ເຖິງແມ່ນສະພາບເສດຖະກິດ ກຳລັງຕົກຕໍ່າຖອຍຫຼັງ ຊຶ່ງເກີດຈາກລາຄານ້ຳມັນຕົກຕໍ່າລົງ ແລະເງິນຕາ ruble ຂອງຕົນ ຕົກລາຄາລົງ 40 ເປີເຊັນນັ້ນ ທ່ານພູຕິນ ໄດ້ເຕືອນປະຊາຊົນຣັດເຊຍ ໃຫ້ກະກຽມ ໃນໄລຍະອີກຫຼາຍໆມື້ ແລະຫຼາຍໆເດືອນຕໍ່ໜ້າ ທ່ານກ່າວວ່າ ປະເທດຂອງທ່ານຈະບໍ່ຍອມຢຸດເຊົາ   ໃນ ໄຄຣເມຍ ກະຊວງການຕ່າງປະເທດຣັດເຊຍ ໄດ້ໃຫ້ຄຳໝັ້ນສັນຍາທີ່ຈະຕອບໂຕ້ຕໍ່ການລົງໂທດຈາກຝ່າຍຕາເວັນຕົກນັ້ນ